钦定古今图书集成/明伦汇编/闺媛典/第003卷 > 王节妇女范捷录 > 《才德篇》
## 钦定古今图书集成/明伦汇编/闺媛典/第003卷 > 王节妇女范捷录 > 《才德篇》

“男子有德便是才”，斯言犹可。“女子无才便是德。”此语
殊非。盖不知才德之经，与邪正之辨也。夫德以达才，
才以成德，故女子之有德者，固不必有才，而有才者，
必贵乎有德。德本而才末，固理之宜然。若夫为不善，
非才之罪也。故经济之才，妇言犹可用；而邪僻之艺，
男子亦非宜。《礼》曰：“奸声乱色，不留聪明；淫乐慝礼，不”
役心志，君子之教子也。独不可以训女乎？古者后妃
夫人，以逮庶妾匹妇，莫不知《诗》，岂皆无德者欤？末世
妒妇淫女，及乎悍妻泼媪，大悖于礼，岂尽有才者耶？
曷观齐妃有《鸡鸣》之诗，郑女有《㕍弋》之警，缇萦上章
以救父，肉刑用除；徐惠谏疏以匡君，穷兵遂止。宣文
之授《周礼》六官之钜典，以明大家之续《汉书》，一代之
鸿章以备《孝经》著于陈妻，《论语》成于宋氏，《女诫》作于
曹昭，《内训》出于仁孝。敬姜纺绩而教子，言标左史之
章；苏蕙织字以致夫，诗制回文之锦。柳下惠之妻能谥其夫；汉伏氏之女传经于帝，信宫闺之懿范，诚女
学之芳规也。由是观之，则女子之知书识字，达礼通
经，名誉著乎当时，才美扬乎！后世亶其然哉。若夫淫
佚之书不入于门邪僻之言不闻于耳在父兄者能
思患而豫防之则养正以毓其才师古以成其德始
为尽善而兼美矣。